Thor: Láska a hrom

Thor: Láska a hrom (v anglickom origináli Thor: Love and Thunder) je americký akčný film z roku 2022 od režiséra Taiku Waititiho, natočený na motívy komiksov od vydavateľstva Marvel Comics o superhrdinovi Thorovi. Jedná sa o 29. film filmovej série Marvel Cinematic Universe.

Natáčanie filmu začalo v januári 2021. Dátum uvedenia filmu bol pôvodne stanovený na 5. november 2021, avšak z dôvodu prebiehajúcej pandémie covidu-19 bola premiéra niekoľkokrát presunutá. Film mal nakoniec premiéru 8. júla 2022.

 Dej 
Gorr a jeho dcéra Love, posledný preživší z ich rasy, putujú po vyprahnutej púšti. Gorr sa modlí a prosí svojho Boha Rapu, aby sa zľutoval a oboch ich zachránil. Aj napriek modlitbám Love zomiera Gorrovi v náruči. Zlomený Gorr ju pochová a zostáva sám, ale začuje hlas, ktorý ho privoláva. Hlas vydáva zbraň Nekromeč, ktorý dokáže zabíjať Bohov a po smrti jeho pôvodného majiteľa si zvolil Gorra ako jeho nástupcu. Hlas z meča zavedia Gorra do ríše Boha Rapu, ktorý si užíva bohatý život plný jedla a rozkoše. Potom, čo sa Rapu kruto vysmeje jeho situácií, Gorr sa vzdá svojho boha, čo spôsobí, že ho Rapu začne v zlosti škrtiť. Nekromeč sa objaví a ponúkne Gorrovi, ktorý ním zabije Rapua a odprisahá, že zabije všetkých bohov. Gorrovi meč dodal schopnosť manipulovať s tieňmi a prostredníctvom nich vytvárať príšery, ale kliatba z meča spôsobila aj to, že pomaly zomiera. 

Po bitke s Thanosom na Zemi sa Thor pridal k Strážcom Galaxie. Vrátil sa späť do formy a pomáha strážcom v rôznych misiách naprieč galaxiou, ale má menšiu depresiu z toho, že prišiel o množstvo svojich blízkych. Potom čo spoločne zachránia planétu Indigar obdržia naliehavú správu od Thorovej priateľky a bojovníčky Asgardu Lady Sif. Tá ho žiada o pomoc a oznámi mu, že nebezpečný muž menom Gorr cestuje naprieč vesmírom a zabíja Bohov. Thor sa rozlúči so strážcami a odchádza hľadať Sif. Nájde ju vážne zranenú potom čo sa pokúsila bojovať s Gorrom. Sif ho varuje, že Gorrov ďalší cieľ je Nový Asgard. Medzitým doktorke Jane Fosterovej, Thorovej bývalej priateľke, diagnostikovali rakovinu v poslednom štádiu. Keďže sa liečba ukázala ako neúčinná, Jane hľadá rôzne spôsoby ako sa uzdraviť. Z knihy o Nórskej mytológií sa dozvie, že Thorove kladivo Mjolnir dokáže uzdravovať. Jane odcestuje do Nového Asgardu v nádeji, že ju Mjolnir vylieči. Nájde zničený Mjolnir, ktorý teraz slúži ako turistická atrakcia. Očarovanie, ktoré na Mjolnir Thor v minulosti vložil, aby chránilo Jane spôsobí, že sa Mjolnir znovu prebudí a pripúta sa k Jane vďaka čomu získa Thorove schopnosti. 

Gorr dorazí do Nového Asgardu a zaútočí zatiaľ čo Thor prichádza Asgarďanom na pomoc. Nová kráľovná Asgardu Valkýra prezradí Thorovi, že sa objavila osoba z jeho minulosti a získala jeho schopnosti. Thora prekvapí, keď nájde Jane s Mjolnirom, ale spojí sa s ňou a spoločne Valkýrou a Korgom, bojujú proti Gorrovi a jeho armáde príšer. Skupine sa podarí Gorrov útok potlačiť, ale ten utečie, pričom unesie množstvo Asgardských detí a uväzní ich v ríši tieňov. Skupina po krátkej porade usúdi, že potrebujú pomoc v boji proti Gorrovi a je nutné varovať ostatných Bohov pred ním. 
Thor, Jane, Valkýra a Korg sa vydávajú do Omnipotence City, na miesto kde sa stretávajú najrôznejši Bohovia z celého vesmíru. Keď tam dorazia účastnia sa veľkej porady Bohov na čele, ktorej stojí Boh Zeus. Thor varuje Dia a žiada ho, aby mu pomohol vybudovať armádu na boj proti Gorrovi. Zeus sa mu vysmeje a nie je ochotný pomôcť. Podľa Dia  Bohovia môžu spoločne zostať v meste a skrývať sa pred Gorrom. Je si istý, že Gorr určite nedosiahne svoj stanovený cieľ dostať sa k veľmi mocnej bytosti Večnosti, ktorá by mu splnila jedno želanie - zabiť všetkých bohov. Zeus preventívne nariadi zajatie skupiny, aby neodhalili polohu mesta Gorrovi. Thor a Jane vzdorujú a začnú bojovať s Diovimi strážami. Thor pri boji nazve Dia zbabelcom, čo ho nahnevá a takmer zabije Korga. Za to ho Thor prebodne jeho vlastnou zbraňou v tvare blesku, ktorú následne ukradne Valkýra. Skupina utečie z mesta a odchádzajú do tieňovej ríše bojovať s Gorrom sami. 

Počas cesty sa Thor a Jane opäť zblížia a vyjasnia si všetky nezhody z minulosti. Zároveň sa Thor dozvie o tom, že Jane zomiera na rakovinu. Keď dorazia do ríše tieňov zistia, že Asgardské deti tam nie sú. Jane nájde Gorrove kresby, ktoré zobrazujú Thorovu sekeru Stormbreaker ako privoláva Bifrost, a otvára bránu do ríše kde žije Večnosť. Z toho odvodia, že Gorr na nich prichystal pascu s cieľom prilákať ich na stopu zajatých detí a získať Stormbreaker. Gorr sa objaví a pustí sa so skupinou do boja počas, ktorého Thor zahodí Stormbreaker, aby zabránil Gorrovi vziať mu ho. Gorr ich všetkých premôže vážne zraní Valkýru a zajme Jane. Vyhráža sa Thorovi, že ju zabije čím ho prinúti, aby privolal Stormbreaker späť. Gorr ukradne Stormbreaker a ujde, zatiaľ čo sa zoslabená Jane v dôsledku choroby zosype k zemi. Skupina sa vráti späť do Nového Asgardu, kde sú Jane a Valkýra hospitalizované. Thor sa dozvie, že schopnosti, ktoré vďaka Mjolniru Jane získala zabraňujú jej telu prirodzene bojovať s rakovinou. Nechá Jane odpočívať a odchádza sám do svätine Večnosti, kde sa nachádza Gorr aj s unesenými deťmi. 

Tam sa Gorrovi postavý a pomocou Diovej zbrane predá svoju moc zajatým deťom. Deti vďaka tomu postupne porazia všetky tieňové príšery, zatiaľ čo on bojuje s Gorrom. Keďže Thor bojuje bez svojej zbrane je ľahko porazený a Gorr sa ho pokúsi zabiť nekromečom. Jane na diaľku  vycíti, že Gorr sa chystá zabiť Thora a z posledných síl privolá Mjolnir čím si vráti späť schopnosti a odchádza Thorovi pomôcť. Spoločne zničia nekromeč a oslobodia Gorra z pod jeho vplyvu, no aj napriek tomu sa vďaka stormbreakeru podarilo Gorrovi otvoriť portál k Večnosti. Všetci traja sú prenesený do nadpozemskej ríše Večnosti. Gorr je pripravený vysloviť Večnosti svoje želanie, ale Thor ho prosí, aby namiesto toho poprosil o oživenie jeho dcéry Love, pretože z pomsty za jej smrť páchal všetko zlo. Thor potom nechá Gorra, aby sa rozhodol a venuje sa zoslabenej Jane, ktorá sa v dojímavom rozhovore navždy rozlúči s Thorom a zomiera v jeho náručí. Dojatý Gorr napokon zmení názor a želá si, aby Večnosť oživila jeho dcéru Love. S tou sa naposledy rozlúči a tesne predtým ako zomrie na následky kliatby požiada Thora, aby sa o ňu postaral.

Následne sa všetky zajaté deti vrátia do Nového Asgardu, kde ich Valkýra a Lady Sif začnú trénovať na nových bojovníkov. Na pamiatku Jane je v Novom Asgarde postavená socha, ktorá reprezentuje jej hrdinské činy. Thor si adoptuje Love a tá mu začne pomáhať v jeho ďalších hrdinstvách. Po Thorovi prevezme sekeru Stormbreaker zatiaľ čo Thor opäť používa Mjolnir. V medzititulkovej scéne uzdravujúci sa Zeus pošle svojho syna Herakla, aby zabil Thora a opäť ukázal svetu pravú silu Bohov. V potitulkovej scéne prichádza Jane do posmrtného života Asgarďanov - Valhally, kde ju privíta Heimdall.

 Obsadenie 
 Chris Hemsworth ako Thor
 Christian Bale ako Gorr kat Bohov
 Natalie Portman ako Jane Fosterová / Mighty Thor
 Tessa Thompson ako Valkýra
 Jaimie Alexander ako Sif
 Taika Waititi ako Korg
 Russell Crowe ako Zeus
 Chris Pratt ako Peter Quill / Star-Lord
 Dave Bautisa ako Drax ničiteľ
 Pom Klementieff ako Mantis
 Karen Gillan ako Nebula 
 Vin Diesel ako Groot
 Bradley Cooper ako Rocket
 Sean Gunn ako Kraglin  
 India Hemsworh ako Love, Gorrova dcéra
 Simon Russell Beale ako Dionysus
 Jonathan Brugh ako Boh Rapu

V ďalších úlohách sa objavili: Matt Damon, Sam Neill, Luke Hemsworth a Melissa McCarthy ako divadelný herci Lokiho, Odina, Thora a Hely z Asgardu. Ben Falcone ako režisér divadla. Elsa Pataky ako vlčia žena. V cameo úlohách sa objavili: Stellan Skarsgård ako Erik Selvig a Kat Dennings ako Darcy Lewisová. V medzititulkovej scéne sa obajvil Brett Goldstein ako Hercules a v potitulkovej scéne Idris Elba ako Heimdall.

 Externé odkazy 
 https://www.csfd.sk/film/749439-thor-laska-a-hrom/prehlad/
 https://m.imdb.com/title/tt10648342/
 https://marvelcinematicuniverse.fandom.com/wiki/Thor:_Love_and_Thunder
 https://marvel.fandom.com/wiki/Thor:_Love_and_Thunder

 Zdroj 

Kategória:Filmy USA
Kategória:Sci-fi akčné filmy USA
Kategória:Filmy Marvel Cinematic Universe